Drageløperen (film)

Drageløperen er en film fra 2007, regissert av Marc Forster og basert på boka ved samme navn av Khaled Hosseini. Selv om mesteparten av handlingen i boka skjer i Afghanistan, ble det meste av filmen spilt inn i Kashgar i Kina, fordi det var vanskelig og farlig å gjøre opptakene i Afghanistan. Mye av filmens tale er på dari (afghansk-persisk) og engelsk. De fleste av skuespillerne som er med i filmen, inkludert barneskuespillerne, snakker språket som morsmål. Filmingen startet 21. desember 2006 og opprinnelig var premieren planlagt til 2. november 2007, men på grunn av hensyn til barnas sikkerhet, ble den utsatt seks uker, til 14. desember. Norsk premieredato var 25. januar 2008.

 Handling 
For detaljer og lengre handlingsreferat, se Drageløperen.
Handlingsløpet i filmen følger i hovedsak boka. Kort fortalt handler den om Amir, en gutt som lever ganske høyt opp i klassesystemet og bor i Wazir Akbar Khan, et distrikt i Kabul. Han blir forfulgt av minnene om at hans barndomsvenn Hassan, som er sønn av familiens hazartjener, bli voldtatt av flere eldre gutter etter en dragekonkurranse som Amir og Hassan vant. Historien blir fortalt som tilbakeblikk, fra monarkiet i Afghanistan og Den afghansk-sovjetiske krig frem til talibanregimet. Selv om boka følger Afghanistans historie, er det fortellingen i boka det fokuseres på. En viktig detalj som filmen har utelatt, er adopsjonsproblemene og Sohrabs selvmordsforsøk som fulgte av dette.

 Rolleliste 

 Skuespiller  Rolle Khalid Abdalla  Amir Qadiri Zekeria Ebrahimi  Amir som barn Ali Danish Bakhtyari   Sohrab Homayoun Ershadi  Agha Sahib (Baba) Ahmad Khan Mahmidzada  Hassan som barn Qadir Farookh  General Taheri Shaun Toub  Rahim KhanAbdul Salaam YusoufzaiAssefSaïd TaghmaouiFaridMaimoona GhezalJamila TaheriAtossa LeoniSorayaElham EhsasAssef som barnKhaled HosseiniDoktor i parken Camilo CuervoTalibansk soldat

 Referanser 

 Eksterne lenker 


Kategori:Filmer fra 2007
Kategori:Filmer basert på bøker
Kategori:DreamWorks-filmer
Kategori:Engelskspråklige filmer
Kategori:Persiskspråklige filmer
Kategori:Filmer lagt til Afghanistan
Kategori:Filmer innspilt i Kina